CELEX: 32017R2231
Language: sk
Date: 2017-12-04 00:00:00
Title: Vykonávacie nariadenie Komisie (EÚ) 2017/2231 zo 4. decembra 2017, ktorým sa mení vykonávacie nariadenie (EÚ) 2016/329, pokiaľ ide o názov držiteľa povolenia 6-fytázy (Text s významom pre EHP )

5.12.2017   
            
            
               SK
            
            
               Úradný vestník Európskej únie
            
            
               L 319/28
            
         VYKONÁVACIE NARIADENIE KOMISIE (EÚ) 2017/2231
   zo 4. decembra 2017,
   ktorým sa mení vykonávacie nariadenie (EÚ) 2016/329, pokiaľ ide o názov držiteľa povolenia 6-fytázy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Spoločnosť Kaesler Nutrition GmbH predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia uvedeného vo vykonávacom nariadení Komisie (EÚ) 2016/329 (2).
            
         
               (2)
            
            
               Spoločnosť Lohmann Animal Nutrition GmbH, držiteľ povolenia kŕmnej doplnkovej látky 6-fytáza, zmenila svoje obchodné meno na „Kaesler Nutrition GmbH“ s účinnosťou od 3. júla 2017. Žiadateľ na podporu svojej žiadosti predložil príslušné údaje.
            
         
               (3)
            
            
               Navrhovaná zmena držiteľa povolenia je výhradne administratívnej povahy a nezahŕňa nové posúdenie príslušných doplnkových látok. Európsky úrad pre bezpečnosť potravín bol o žiadosti informovaný.
            
         
               (4)
            
            
               S cieľom umožniť spoločnosti Kaesler Nutrition GmbH využívať jej práva na uvádzanie na trh je potrebné zmeniť názov držiteľa povolenia. Vykonávacie nariadenie (EÚ) 2016/329 by sa preto malo zodpovedajúcim spôsobom zmeniť.
            
         
               (5)
            
            
               Keďže bezpečnostné dôvody si nevyžadujú bezprostredné uplatňovanie zmien stanovených týmto nariadením, je vhodné stanoviť prechodné obdobie, počas ktorého sa kŕmna doplnková látka 6-fytáza, ako aj premixy a kŕmne zmesi s obsahom tejto doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, môžu naďalej uvádzať na trh a používať až do vyčerpania existujúcich zásob.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) 2016/329
   Vykonávacie nariadenie (EÚ) 2016/329 sa mení takto:
   
               1.
            
            
               V názve sa slová „držiteľ povolenia Lohmann Animal Nutrition GmbH“ nahrádzajú slovami „držiteľ povolenia Kaesler Nutrition GmbH“.
            
         
               2.
            
            
               V prílohe, v druhom stĺpci tabuľky s názvom „Názov/meno držiteľa povolenia“, sa slová „Lohmann Animal Nutrition GmbH“ nahrádzajú slovami „Kaesler Nutrition GmbH“.
            
         Článok 2
   Prechodné opatrenia
   Kŕmna doplnková látka 6-fytáza stanovená v prílohe k vykonávaciemu nariadeniu (EÚ) 2016/329, ako aj premixy a kŕmne zmesi s obsahom uvedenej doplnkovej látky, ktoré sú vyrobené a označené pred 25. decembrom 2017 v súlade s pravidlami platnými pred 25. decembrom 2017, sa môžu naďalej uvádzať na trh a používať až do vyčerpania existujúcich zásob.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. decembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Vykonávacie nariadenie Komisie (EÚ) 2016/329 z 8. marca 2016 o povolení 6-fytázy ako kŕmnej doplnkovej látky pre všetky druhy vtáctva a pre odstavené prasiatka, ošípané na výkrm, prasnice a menej významné druhy ošípaných (držiteľ povolenia Lohmann Animal Nutrition GmbH) (Ú. v. EÚ L 62, 9.3.2016, s. 5).